Միշել Քինգ

Միշել Պենելոպե Քինգ (, ), հարավաֆրիկացի սպիտակամորթ լրագրող, գրող, կանանց իրավունքների ակտիվիստ և գենդերային հավասարության փաստաբան։ 2019 թվականի դեկտեմբերից Քինգը եղել է Նեթֆլիքսի ներառման բաժնի տնօրենը, որը պատասխանատու է կորպորատիվ աշխատակիցների ընդգրկման և բազմազանության համար։

Կենսագրություն 
Քինգն ընդունվել է Նոր Զելանդիայի Փալմերսթոն Նորթի Մեսի համալսարան և 2005 թվականին ավարտել այն մագիստրոսի կոչումով։ 2008 թվականին Քինգն ավարտել է լրագրության ասպիրանտուրան Օքլենդի տեխնոլոգիական համալսարանում (AUT)։ Քինգը շարունակել է իր ուսումը Ավստրալիայի կառավարման բարձրագույն դպրոցում, որտեղ 2013 թվականին մագիստրոսի կոչում է ստացել բիզնեսի կառավարման ոլորտում։

Քինգն սկսել է իր լրագրողական գործունեությունը՝ կարդալով նորություններ Ջորջ ռադիոյի համար և որպես ազատ գրաֆիկով աշխատող (ֆրիլանսեր)՝ աշխատակցել Independent Financial Review-ին։ Այնուհետև շարունակել է իր աշխատանքը որպես Breakfast Business-ի լրագրող, ինչպես նաև որպես հեռուստատեսային թղթակից աշխատել Նոր Զելանդիայի ազգային լրատվական ծրագրի և Նոր Զելանդիայի ռադիոյի համար։ Գրել է TIME, Huffington Post, Ֆորբս, Բլումբերգ և Harvard Business Review լրատվականների համար կազմակերպություններում սեռի և կանանց առաջխաղացման թեմաների շուրջ։

Քինգը նաև մի շարք պաշտոններ է զբաղեցրել մարդկային ռեսուրսների և գենդերային հավասարության ոլորտում, աշխատել է ՄԱԿ-ի Կանանց գրասենյակում՝ հաղորդակցության, բազմազանության և ներառման ոլորտում։ 2019 թվականին Women Tech Founders-ը՝ Չիկագոյում գործող կազմակերպությունը, որը նվիրված է տեխնոլոգիական ոլորտում կանանց առաջխաղացմանը, Քինգին շնորհել է 2019 թվականի Ոգեշնչող նորարար մրցանակը՝ ոլորտում իր ակնառու նվաճումների համար։

Իր դոկտորական հետազոտության ընթացքում Քինգը բազմաթիվ հարցազրույցներ է անցկացրել գործադիր տնօրենների և կորպորատիվ ղեկավարների հետ։ Նրանք բացատրել են, որ ընկերություններն իրենց իդեալական աշխատակիցներից ակնկալում են երկար ժամեր աշխատանք, էքստրավերտ լինել և չունենալ որևէ սոցիալական կամ ընտանեկան պարտականություն։ Քինգն իմացել է, որ ընկերությունների աշխատանքային պայմանների մեծ մասը համապատասխանում է աշխատողների «արական, ագրեսիվ» տեսակներին և ավելի հարմար է սպիտակ հետերոսեքսուալ տղամարդկանց, քան կանանց կամ փոքրամասնությունների համար։ Արդյունքում նա թողարկել է «the Fix» ռադիոփոդքաստը, որը լուսաբանում է գենդերային անհավասարությունը կորպորատիվ բիզնես մշակույթում և նաև բացատրում, թե ինչպես հաղթահարել տարբեր խոչընդոտները աշխատավայրում։ Ավելի ուշ նա նույն թեմայով գրել է «Արդյունավետությունը, որը հաղթահարում է անտեսանելի խոչընդոտները, որոնք խանգարում են կանանց աշխատանքին» գիրքը, որը «Կանայք/փոքրամասնությունները բիզնեսում» անվանակարգում արժանացել է Axiom Business Book Silver մրցանակին։

Քինգը հանդիսանում է Girl Up-ի խորհրդատվական խորհրդի անդամ՝ Վաշինգտոնում հիմնված հիմնադրամ, որը ստեղծվել է Միացյալ ազգերի կազմակերպության կողմից։

Նա այժմ Քրենֆիլդի կառավարման դպրոցում իրականացնում է կազմակերպման և գենդերային ոլորտում իր դոկտորական աշխատանքը։

Գիրք 
 King, M. P. (2020). The fix: Overcome the invisible barriers that are holding women back at work. S.l.: Simon & Schuster.

Ընտրյալ մատենագրություն 
Women are better leaders. The pandemic proves it., CNN Business, 2020, մայիսի 5
Julia Gillard, Australia’s First Female Prime Minister On Leadership, Education And The Misogyny Speech, Forbes, 2019, սեպտեմբերի 17
Women Hit A Glass Ceiling Early In Their Careers, Here's How To Break It, Ֆորբս, 2018, դեկտեմբերի 5
Is Office Politics a White Man’s Game? by Michelle King, David Denyer and Emma Parry, Harvard Business Review, 2018, սեպտեմբերի 12
We need to stop fixing women and start fixing workplaces by Michelle King, Evoke.org, 2019, հոկտեմբերի 10
Building a Better Workplace: Business Books 2019-2020 by Daniel Lefferts, Publishers Weekly, 2019, նոյեմբերի 22
#MeToo’s Legacy by Nicole Torres, Harvard Business Review, January-February 2020
HBR Podcast: Gender Equality Issues by Daniel Lefferts, Harvard Business Review: Dear HBR Podcast - Episode 51, 2019, դեկտեմբերի 26
IHRSA: Club Business International by Craig R. Waters, 2020 փետրվար
Axiom Business Book Awards - 2020 Axiom Business Book Awards - 2020
Like them or not, Elizabeth Warren and Amy Klobuchar represent the future of leadership by Michelle King, Salon.com, 2020, փետրվարի 21

Ծանոթագրություններ 

Հարավաֆրիկացի ակտիվիստներ
Հարավաֆրիկացի գրողներ
Նորզելանդացի լրագրողներ